(Art. 2, 6, 9, 10, 11.) Petrus de Marreyo clericus chori predicte capelle testis productus ex parte dictorum abbatis et conuentus contra dictos decanum et capitulum, receptus, juratus et examinatus: requisitus per juramentum suum super secundo articulo qui sic incipit. Item quod predicta ecclesia sancti Medardi et cetera, dixit quod ipse vidit dictam ecclesiam sancti Medardi gubernari per canonicos monasterii sancti Stephani diuionensis et vidit communiter portari ad dictam ecclesiam corpora laicorum morientium in castro Diuionis et dicitur communiter et vulgariter quod ecclesia sancti Medardi predicti pertinet ad monasterium sancti Stephani diuionensis et ita vidit pluries et audiuit dici a viginti quatuor annis circiter, nec aliud scit de dicto articulo. Item requisitus super sexto articulo, dixit se nihil scire. Item requisitus super nono et decimo articulis, dixit quod dictam compositionem vidit, legit, tenuit et pluries transcripsit, sed nunquam vidit eam confirmatam, dicens tamen quod videtur sibi quod tenor dicte compositionis continebatur in ipso decimo articulo et quod continebatur in ipsa quod Odo dux Burgundie dictam compositionem laudauit et erat dicta compositio sigillata, ut dicit ipse qui loquitur, quatuor sigillis videlicet sigillis dictorum abbatis et conuentus et sigillis dictorum decani et capituli. Item requisitus super undecimo articulo qui sic incipit. Item quod dicta compositio et capitula et cetera, dixit per juramentum suum quod anno presenti fuerunt viginti anni elapsi quod ipse primo fuit cellerarius dictorum decani et capituli predicte capelle et a dictis viginti annis circiter per decem annos fuit cellerarius predicte capelle et anno quolibet annorum predictorum quo fuit cellerarius soluebat seu computabat mandato dictorum abbatis et conuentus duodecim libras viennenses seu monete currentis in Burgundia pro grossis fructibus unius prebende dicte capelle quas duodecim libras ipse qui loquitur soluit de bursa communi dictorum decani et capituli et pro ipsis domino Renaudo quondam canonico et cellerario dictorum abbatis et conuentus recipienti eas nomine eorum per primos quatuor annos quo ipse qui loquitur fuit cellerarius dicte capelle, et similiter soluit per sex annos sequentes, anno quolibet videlicet duodecim libras dicte monete de pecunia burse communis dictorum decani et capituli pro grossis fructibus unius prebende quam dicti abbas et conuentus percipiebant et percipere consueuerant in dicta capella annuatim fratri Nicolao dicto Laudate canonico dicti monasterii quem dicti abbas et conuentus tunc tenuerunt et habuerunt per dictos sex annos ad seruiendum et faciendum diuinum officium in dicta capella recipienti eas nomine dictorum abbatis et conuentus et anno quolibet dictorum decem annorum ipse computauit dictis decano et capitulo et posuit in missionibus seu expensis suis duodecim libras pro grossis fructibus predictis, dixit etiam ipse qui loquitur, quod per dictos decem annos dicti abbas et conuentus tenuerunt et habuerunt unum canonicum regularem in dicta capella ad seruiendum et faciendum diuinum officium in eadem sicut unus ex canonicis dicte capelle qui canonicus percepit et habuit per manum ipsius qui loquitur vel eius mandati distributiones cothidianas in dicta capella, sicut unus ex canonicis dicte capelle et quorum abbatis et conuentus nuntio vel mandato ipse qui loquitur vel quando contigit eum abesse alius pro ipso per dictos decem annos nomine dictorum abbatis et conuentus et pro ipsis distribuebat et distribuit panem et vinum in (Art. 12, 13, 32, 35 à 37.) cellerario dictorum decani et capituli sicut uni ex canonicis dicte capelle et in premissis vidit obseruari dictam compositionem per dictum tempus ipse qui loquitur pacifice. Item requisitus super duodecimo articulo, dixit quod dicitur communiter in dicta capella quod ecclesia sancti Stephani consueuit percipere et habere unam prebendam in dicta capella. Item requisitus super tertiodecimo articulo qui sic incipit. Item quod super dicta discordia et cetera, dixit se nihil scire, quod de consensu partium litigauerunt, tamen dixit quod vidit litigare coram domino duce et coram eius bailliuo dictas partes super prebenda quam dicti religiosi dicebant se habere in dicta capella. Item requisitus super tricesimo secundo articulo qui sic incipit. Item quod tunc ordinatum fuit et cetera, dixit se nihil scire. Item requisitus super tricesimo quinto articulo qui sic incipit. Item intendit probare dictus procurator quod abbas et conuentus predicti monasterii habuerunt et cetera, dixit quod dicti abbas et conuentus habuerunt et perceperunt sicut superius deposuit duodecim libras pro grossis fructibus unius prebende et panem et vinum et distributiones cothidianas, sicut unus ex canonicis dicte capelle causam seu reddens, ut superius super undecimo articulo, et tempore quo ipse qui loquitur fuit cellerarius canonici dicte capelle residentes habebant prebendas assignatas et vidit ipse qui loquitur quod dictos grossos fructus perceperunt dicti abbas et conuentus eodem modo quo canonici ipsius capelle residendes. Item requisitus super tricesimo sexto articulo, dixit se nihil scire, quia per tempus quo ipse qui loquitur fuit cellerarius canonici dicte capelle habebant prebendas distinctas et assignatas. Item requisitus super tricesimo septimo articulo qui sic incipit. Item quod de pecunia et cetera, dixit per juramentum suum quod de pecunia que in singulis annis canonicis dicte capelle solui consuevit (Art. 38.) pro anniuersariis tantum percipiebat dictus canonicus sancti Stephani seruiens in dicta capella pro dicta ecclesia sancti Stephani quantum unus ex canonicis dicte capelle. Interrogatus quomodo scit, dixit quia ita vidit et soluit et solui fecit per dictum tempus et dicto tempore quo fuit cellerarius dicte capelle et ita obseruatum et factum fuit pacifice per tempus predictum. Interrogatus quando primo ita soluit, dixit quod primo anno quo fuit cellerarius dicte capelle ita soluit et postmodum pluries in dicta capella fratri Nicolao dicto Laudate canonico dicti monasterii seruienti in dicta capella pro dicta ecclesia sancti Stephani per plures annos. Interrogatus quis erat tunc abbas dicti monasterii et quis decanus dicte capelle, dixit quod defunctus frater Girardus predecessor fratris Hugonis nunc abbatis dicti monasterii, erat tunc abbas et dominus Artaudus predecessor magni Lamberti nunc decani dicte capelle erat tunc decanus eiusdem capelle et similiter ita soluit pluries et per plures annos in dicta capella et in choro eiusdem fratri Odoni dicto Verroquier canonico dicti monasterii seruienti in dicta capella pro predicta ecclesia sancti Stephani post dictum fratrem Nicolaum tempore dicti fratris Hugonis nunc abbatis dicti monasterii et tempore dicti magni Lamberti nunc decani dicte capelle. Interrogatus qui erant presentes quando ita soluit, dixit quod decanus et plures canonici, capellani et clerici dicte capelle fuerunt presentes in dicto choro et in dicta capella quando pluribus vicibus ita soluit de quorum nominibus non recolit, quia de die in diem solutionem huiusmodi continuabat et faciebat in communi nec ad hoc aduocabat testes certos de quibus possit recolere. Item requisitus super tricesimo octauo articulo qui sic incipit. Item quod a tempore dicte compositionis et cetera, dixit per juramentum quod a dicto tempore quo primo fuit cellerarius usque ad quinque vel ad sex annos proximo preteritos abbas et conuentus dicti monasterii seruierunt (Art. 39 à 41.) in dicta capella per unum de canonicis suis idoneum et fidelem sicut unus ex canonicis dicte capelle, et quem canonicum ipse qui loquitur reputabat et credebat idoneum et fidelem sicut erat unus ex canonicis dicte capelle et ita vidit ipse qui loquitur primo de dicto fratre Nicolao et post modi de dicto fratre Odone secundum quod superius dixit. Item requisitus super tricesimo nono articulo qui sic incipit. Item quod abbas et conuentus seu ecclesia et cetera, dixit se nihil scire. Item requisitus super quadragesimo articulo qui sic incipit. Item quod de predictis fuit et est publica vox et cetera, dixit quod de publica voce et fama huiusmodi nihil scit. Sed notorium est in dicta capella quod dicti abbas et conuentus et ecclesia sancti Stephani habuerunt et perceperunt in dicta capella duodecim libras turonenses pro grossis fructibus unius prebende panem et vinum et distributiones cothidianas et immutas modo predicto et quod seruierunt in dicta capella per unum de canonicis suis idoneum et fidelem prout supra dixit ipse qui loquitur sicut et unus ex canonicis dicte capelle. Item requisitus super quadragesimo primo articulo qui sic incipit. Item intendit probare et cetera, dixit se nihil scire, nisi quod anno proximo quo ipse qui loquitur fuit cellerarius dicte capelle decanus et capitulum ipsius capelle diuiserunt prebendas suas in dicta capella et illo eodem anno dicti abbas et conuentus perceperunt et habuerunt a dictis decano et capitulo per manum ipsius qui loquitur duodecim libras turonenses pro grossis fructibus unius prebende et etiam anno sequenti perceperunt et habuerunt similiter duodecim libras quas soluit ipse qui loquitur fratri Regnaudo canonico et cellerario dicti monasterii nomine dictorum abbatis et conuentus: dixit etiam ipse qui loquitur quod notorium est in dicta capella et inter decanum et canonicos eiusdem quod canonici residentes et desseruientes in dicta capelle habent modo prebendas (Art. 42 à 51.) distinctas et assignatas et quilibet eorum scit ubi debet percipere prebendam suam. Item requisitus super quadragesimo secundo, tertio, quarto, quinto, sexto, septimo et octauo articulis, dixit se nihil scire. Item requisitus super quadragesimo nono articulo qui sic incipit. Item intendit probare quod dicti decanus et capitulum et cetera, dixit se nihil scire, nisi quod tempore quo ipse qui loquitur fuit cellerarius magister Guido dictus Murie Anaul, dominus Gilo de Geureyo et dominus Jacobus de sancto Johanne quondam canonici dicte capelle mortui fuerunt et pro jure predicte ecclesie sancti Stephani que consueuit habere per annum fructus prebende cuiuslibet canonici dicte capelle defuncti ipse qui loquitur nomine dictorum decani et capituli pro prebenda cuiuslibet canonicorum predictorum defunctorum duodecim libras turonenses fratri Regnaudo quondam cellerario et canonico dicti monasterii soluit et satisfecit eidem in pecunia numerata. Requisitus utrum habuerit super hoc mandatum a dictis decano et capitulo, dixit quod sic et quod de eorum mandato ita soluit dicto fratri Regnaudo recipienti ad opus dictorum religiosorum et pro ipsis. Interrogatus de astantibus, dixit quod non recolit quia inter ipsum et dictum fratrem Regnaudum ita bene concordabant quod non indigebant testibus. Item requisitus super quinquagesimo articulo qui sic incipit. Item intendit probare dictus procurator quod dicta capella et cetera, dixit se nihil scire, nisi quod dicitur vulgariter et communiter apud Diuionem quod castrum de Diuione in quo dicta capella sita est, est in parrochiatu et intra fines parrochie sancti Medardi nec scit ipse qui loquitur utrum dicta ecclesia sancti Medardi habeat parochiatum nisi prout communiter dicitur Item requisitus super quinquagesimo primo articulo qui sic incipit. Item quod specialiter fuit a sede apostolica et cetera, dixit quod non vidit dictum priuilegium sed bene (Art. 60 à 62.) recolit quod continetur in dicta compositione quod capella non habebit cimeterium neque parochiatum preter quem ducis et ducisse quorum curam habet decanus dicte capelle. Item requisitus super sexagesimo articulo qui sic incipit. Item intendit probare dictus procurator quod domus et cetera, dixit se nihil scire, nisi quod vidit pluries et per plures annos dominum Johannem dictum teste presbyterum et Laurentium clericum et quosdam alios familiares dicti monasterii de quorum nominibus non recolit qui ibant per parochiatum ecclesie sancti Petri et per castrum Diuionis ad recipiendum et levandum census pro dicta ecclesia sancti Stephani ab illis qui habebant domos in dictis locis et portabant quemdam perticam ad mensurandum si opus esset quantum censum debebant habere et aliquocies vidit quod portabant uadeia que dicebantur accepisse ab illis qui dictum censum soluere recusabant. Item requisitus super sexagesimo primo articulo qui sic incipit. Item quod dicta ecclesia sancti Stephani et cetera, dixit quod dicta ecclesia est baptismalis et ibi sunt sacri fontes in quibus vidit baptisari perronetum filium magistri Johannis Lothoringi de Diuione clerici et quem perronetum ad dictos fontes tenuit et leuauit ab ipsis et vidit multos portari pueros ad dictam ecclesiam sancti Stephani ut baptisarentur ibidem et ita vidit a viginti annis circiter pluries. Item requisitus super sexagesimo secundo articulo qui sic incipit. Item quod terre, vinee et cetera, dixit quod abbas et conuentus dicti monasterii consueuerunt percipere et habere decimas de terris, vineis et possessionibus sitis in finagiis seu territoriis de Diuione citra ripariam de Ouche ad partem deversus Mirandes et deversus Oromay exceptis terris et vineis que pertinent ad dictam capellam et vidit ipse qui loquitur a viginti annis citra quod Pariseta filia Mauritii dicti Garitaui et plures alii de quorum nominibus non (Art. 63 à 65.) recolit, qui habebant vineas in dictis finagiis per plures annos concordauerunt de decimis in quibus tenebantur dictis abbati et conuentui cum decimatoribus ad hoc deputatis et maxime ipse qui loquitur per plures annos concordauit cum eisdem decimatoribus videlicet cum domino Johanne, teste, et Laurentio, clerico, de decimis in quibus tenebatur dictis abbati et conuentui ratione vinearum quas habebat in dictis finagiis et de vineis quas dominus Johannes, dictus Langardat, in eisdem finagiis habebat pro se et pro dicto Johanne Langardat pluries concordauit et satisfecit dictis domino Johanni teste presbytero et Laurentio clerico nomine dictorum abbatis et conuentus. Item requisitus super sexagesimo tertio articulo qui sic incipit. Item quod abbas et conuentus dicti monasterii perceperunt et cetera, dixit per juramentum suum quod vulgariter et communiter dicitur apud Diuionem quod predicta ecclesia sancti Stephani habet in villa diuionensi quinque ecclesias seu parochias videlicet: beate Marie, sancti Michaelis, sancti Nicolai, sancti Medardi et sancti Petri que respondent abbati dicte ecclesie sancti Stephani pleno jure et dicitur communiter quod abbas et conuentus predicti perceperunt et receperunt ab antiquo et percipi et recipi fuerunt census ex domibus terris vineis et possessionibus aliis consistentibus et existentibus intra parochias seu parochiatus earumdem ecclesiarum pertinentium ad ecclesiam sancti Stephani et ad abbatem et conuentum predictos exceptis domibus, terris, vineis et possessionibus pertinentibus ad dictam capellam. Item requisitus super sexagesimo quarto, quinto articulis, dixit per juramentum suum quod exceptis domibus terris, vineis et possessionibus pertinentibus ad dictam capellam que dicuntur esse exempte et non teneri ad census nec ad decimas dictis abbati et conuentui contentu in ipsis quarto et quinto articulis sunt notoria et manifesta apud Diuionem ita quod probatione non indigent (Art. 66 à 69.) et quod similiter dicitur vulgariter et communiter apud dictam Diuionem quod predicte quinque ecclesie seu parochie pertinent ad dictum monasterium sancti Stephani. Item requisitus super sexagesimo sexto, septimo et octauo articulis, dixit quod credit dictos articulos veros esse, quia audiuit dici a magistro Lamberto decano nunc predicte capelle quod ipse decanus nec singuli canonici dicte capelle de domibus quas acquisierunt post dictam compositionem intra dictas parochias monasterii sancti Stephani non tenentur soluere censum dictis abbati et conuentui, nec de vineis suis sitis in dictis territoriis et patrimonialibus et aliis quas possident et acquisierunt quocummodo non tenentur soluere decimam dictis abbati et conuentui nec de aliis vineis qualescumque sint etiam si sint acquisite dictis decano et capitulo in dictis territoriis post dictam compositionem tenentur soluere decimam neque censum, dicens ipse qui loquitur quod cum fuit Regnaudus, quondam cellerarius dicti monasterii, diceret dicto magistro Lamberto, decano et capitulo dicte capelle, quod ipsi tenebantur dicto monasterio sancti Stephani ad censum et ad decimam de vineis quas acquisierunt que non erant de generali dicte capelle et ipsos requireret super hoc prout sibi videtur ipse audiuit quod dictus decanus respondet dicto fratri Regnaudo quod non tenebantur dictis abbati et conuentui ad censum nec ad decimam nec de illis rebus nec de aliis. Requisitus de tempore quo ita premissa audiuit, dixit quod a viginti annis circiter; de loco, dixit quod in dicta capella. Interrogatus de astantibus, dixit quod non recolit nec de anno, mense, septimana vel die. Item requisitus super sexagesimo nono articulo qui sic incipit. Item quod de predictis est et fuit publica vox et cetera, dixit per juramentum suum quod publica vox est et fama et fuit apud dictam capellam et apud Diuionem quod ecclesia sancti Stephani est baptismalis et quod terre, vinee, et (Art. 76 à 79.) possessiones site intra dictas quinque ecclesias seu parochias sunt et esse consueverunt decimales monasterio abbati et conuentui sancti Stephani et exinde consueuerunt dicti abbas et conuentus decimas percipere et habere exceptis domibus, terris, vineis et possessionibus pertinentibus ad dictam capellam que dicuntur esse exempte et non teneri ad decimas nec ad census dictis abbati et conuentui et quod ipse quinque ecclesie seu parochie pertinent ad dictum monasterium sancti Stephani, et quod decanus et capitulum de omnibus possessionibus suis quas habent et acquisierunt intra dictas parochias seu ecclesias post dictam compositionem censum soluere recusauerunt et recusant, et quod dicti decanus et capitulum et canonici de vineis suis patrimonialibus et aliis propriis quos possident et acquisierunt intra dictas parochias seu ecclesias et dicta territoria decimam et censum soluere recusauerunt et recusant. Interrogatus quid est dicere publica vox et fama, dixit quod illud quod plures communitea asserunt et dicunt inter se. Interrogatas unde habuit originem ista fama et vox, dixit quod nescit. Item requisitus super septuagesimo sexto, septimo et octauo articulis, dixit quod ipse credit dictos articulos veros esse, quia audiuit dici pluries a dicto magistro Lamberto decano quod ipsa capella decanus et capitulum et canonici dicte capelle in nullo casu de aliquibus possessionibus possideant vel acquirant intra territoria in quibus dicti abbas et conuentus decimam vel censum generaliter habere consueuerunt, tenentur ad decimam nec ad censum dictis abbati et conuentui et quod ita audiuit dici a pluribus aliis in dicta capella de quorum nominibus non recolit. Item requisitus super septuagesimo nono articulo qui sic incipit. Item intendit probare quod fructus et cetera, dixit quod fructus redditus et prouentus et ea que proueniebant prouenire, et distribui poterant et debebant abbati et conuentui predictis et canonico qui (Art. 80 à 86, 89 à 91.) seruiebat in dicta capella pro ipsis ratione prebende qua percipiebant in dicta capella valebant et valere poterant et consueuerant communi existimatione annuatim viginti libras turonenses et plus. Requisitus quomodo scit, dixit quod pro quolibet anno per tempus quo ipse fuit cellerarius soluit dictis abbati et conuentui vel alii eorum nomine et pro ipsis, nomine dictorum decani et capituli et pro ipsis, ratione prebende quam dicti abbas et conuentus percipiebant et tunc percipere consueuerant in dicta capella duodecim libras viennenses pro grossis fructibus eiusdem prebende et distributio panis et vini quam percipiebant in cellerario dicte capelle, vel de bonis eiusdem capelle et perceperunt quolibet anno quo ipse fuit cellerarius, valebat dictis abbati et conuentui centum solidos viennenses et plus et distributiones cothidiane quas percipiebat et percepit per dictum tempus canonicus seruiens in dicta capella pro dictis abbati et conuentui et ecclesia sancti Stephani valebant octo libras viennenses et plus, communi extimatione. Item requisitus super octogesimo, octogesimo primo, secundo, tertio, quarto, quinto et sexto articulis, dixit se nihil scire. Item [...]